Document ID: /roh_data/filtered/swiss_laws_in_ROHinterleaved.jsonl.gz/17330

This text was translated from EN into Rumantsch Grischun.

Undertakings whose seat, head office or principal place of business is located in Switzerland must comply with obligations of due diligence in the supply chain and report thereon if:1.  they place in free circulation or process in Switzerland minerals containing tin, tantalum, tungsten or gold or metals from conflict-affected and high-risk areas; or2.  they offer products or services in relation to which there is a reasonable suspicion that they have been manufactured or provided using child labour. The Federal Council shall specify annual import quantities of minerals and metals below which an undertaking is exempt from the due diligence and reporting obligation. It shall specify the requirements by which small and medium-sized undertakings and undertakings with low child labour risks are not obliged to verify whether there is a reasonable suspicion of child labour. It shall specify the requirements by which undertakings are exempt from the due diligence and reporting obligations if they comply with equivalent internationally recognised regulations, such as the principles laid down by the OECD in particular.

Interpresas che han la sedia, l’administraziun principala u il domicil principal en Svizra ston observar obligaziuns da diligenza en la chadaina da furniziun e suttametter in rapport en chaussa, sch’ellas:1. mettan en libra circulaziun en Svizra u elavuran en Svizra minerals u metals che cuntegnan zin, tantal, volfram u aur e che derivan da territoris da conflict u d’auta ristga; u2. offran products u servetschs, per ils quals igl exista in suspect motivà ch’els sajan vegnids producids u furnids cun agid da lavur d’uffants. Il Cussegl federal fixescha quantitads d’import annualas per minerals e per metals, fin a las qualas ina interpresa è deliberada da l’obligaziun da diligenza e da rapport. El fixescha, sut tge premissas che interpresas pitschnas e mesaunas sco er interpresas cun pitschnas ristgas en il sectur da la lavur d’uffants èn deliberadas d’examinar, sch’igl exista in suspect motivà da lavur d’uffants. El fixescha, sut tge premissas che las interpresas che observan in’ovra reglamentara equivalenta renconuschida sin plaun internaziunal, sco en spezial las Directivas da la OECD, èn deliberadas da las obligaziuns da diligenza e da rapport.